עם חדירתה של הטנטרה למערב נוצר זרם חדש בטנטרה, ובו חלו מספר שינויים והתפתחויות אשר נועדו לאפשר למתרגל המערבי לחוות את עוצמתה של הדרך העתיקה. אחד מהאישים הבולטים שהביאו את הטנטרה אל המערב היה בגואן רג'ניש (אושו), אשר הכניס ללקסיקון את המושג נאו טנטרה כדרך המשלבת את הידע העתיק של הטנטרה יחד עם הידע והפתיחות אשר התפתחו במערב, אישים מוכרים נוספים הם בארי לונג, דייוויד דיידה ועוד.
נאו-טנטרה.
נאו-טנטרה, המבוססת חלקית על מקורות טנטריים מסורתיים ונפוצה כיום במערב כולל בישראל, עושה שימוש בכלים מודרניים (אשר חלקם לקוח מתוך מדע הפסיכולוגיה, תרפיה, פסיכודרמה ועוד) לצד התרגול המסורתי של הטנטרה: מדיטציה, טנטרה-יוגה ויוגה. לצד טכניקות המדיטציה העתיקות, אפשר למצוא מדיטציות מודרניות אשר עושות שימוש בתנועה, מוזיקה, ריקוד ועוד. ובנוסף, שימוש בתורות מודרניות יחסית כדוגמת תורת ה'פעימות' (pulsation) של וילהלם רייך, וה'ביו-אנרגיה' (Bio-Energy) ואף מחקרים מערביים מודרניים על מיניות האדם.
השימוש בטנטרה ככלי לתרפיה, מאפשר לגלות את הקשר הבלתי ניתק בין הגוף לנפש, תוך שימת דגש על החסימות הרגשיות ומקבילותיהן הפיזיות, מציאת המקור לחסימות אלו וכיצד ניתן לרפא אותן.
הטנטרה כתרפיה, מאפשרת התמודדות עם טראומות רגשיות ומיניות אשר פוגעות בתפקוד המיני, מערכות יחסים ואף בבריאות הפיזית. כמו כן, היא מאפשרת תקשורת טובה יותר של המטופל עם עולמו הפנימי וכתוצאה מכך, תקשורת בריאה עם הסובבים אותו.
כמו כן, משמשת הטנטרה בין השאר לטיפול זוגי: הן ככלי להעשרת הזוגיות וחיזוק הקשר הרגשי והמיני, והן בטיפול במשברים זוגיים. וזאת בשל יכולתה של הטנטרה להבין לעומק את היחס המיוחד שבין זכרי לנקבי ביקום ואת המהות האנרגתית של המפגש ביניהם,
ידע עתיק זה מאפשר יצירת הרמוניה פנימית וזאת בעזרת המדיטציות והטכניקות השונות (הכוללות בין השאר טכניקות ריפוי מיני לצד טכניקות שאינן מיניות).
דוגמה לתרגול טנטרי זוגי:
טקס "שיווה שאקטי"
אחד מנקודות השיא של מפגש טנטרי בין גבר לאישה. במפגש עושים שימוש באנרגיות הקוטביות של הזכרי והנקבי, על מנת ליצור מעגל אנרגטי משותף, עירור האנרגיה המינית (קונדליני) והתמרתה לאנרגיית אהבה ("פתיחת הלב").
ביקורת.
ביקורת נמתחה על חלק מסדנאות הנאו-טנטרה המתקיימות בישראל. נטען כי בסדנאות אלה לא תמיד מתקיימת השגחה מספיקה מצד המורים על התנהגות המשתתפים, מה שהופך את הסדנה המערבת עירום ומיניות למרחב פרוץ בו יכולות להתקיים פגיעות מיניות. כמו כן, דווח על על לחץ חברתי להשתתף בפעילויות מיניות שונות אשר הביאו משתתפים לקחת חלק בסיטואציות מיניות מבלי שרצו בכך .
שירה (פירושונים)
אור אבנר
קרן אור אבנר וחנה היא קרן פילנתרופית שנוסדה בשנת 1992 על ידי איש העסקים לב לבייב ומממנת מערכת חינוכית ליהודים בחבר המדינות ולעולים מברית המועצות. הקרן כוללת גנים, בתי ספר, מחנות קיץ ומכוני הכשרה ללימוד, במגוון תחומים ובהשפעת חסידות חב"ד.
עם התפרקותה של ברית המועצות בתחילת שנות ה-90 החל לבייב לעסוק בפעילות עסקית במזרח אירופה, ובהוראת הרבי מליובאוויטש החל במקביל גם בפעילות פילנתרופית שמטרתה סיוע בשיקום חיי הדת היהודיים בחבר העמים.
הקרן בישראל מנוהלת על ידי המנכ"ל הרב יהודה בלוי.
בברית המועצות לשעבר מנוהלת על ידי המנכ"ל הרב דוד מונדשיין תחת פיקוחו של הרב הראשי לרוסיה ברל לזר.
בארצות הברית הקרן מנוהלת על ידי המנכ"ל הרב זלמן זבולונוב.
הקרן קרויה על שם הוריו של לב לבייב, אבנר וחנה לבייב. גם לבנו קרא אור אבנר.
אור אבנר בישראל.
רשת החינוך אור אבנר וחנה הוקמה לפני למעלה מעשור במדינת ישראל - במטרה לחזק ולבסס את המורשת הדתית היהודית והזיקה לתורה, לעם ולארץ בעיקר בקרב עולי חבר העמים, וכן לרומם את מעמדם הרוחני, הכלכלי והחברתי של בני הקהילה הבוכרית בישראל.
רשת החינוך התמחתה בפעילות חינוכית בקרב תלמידים עולים חדשים וסיוע בקליטתם. פעילות זו גובתה בתרומות לפיתוח תוכניות לימודים, בהדרכה והטמעה של תוכניות חברתיות ובתוספת שעות לימודים ובמתן שירותים תומכי חינוך נוספים על מנת לקדם את מוסד החינוך.
במסגרת זו פעלה ופועלת רשת החינוך - בשיתוף עם משרד החינוך והרשויות המקומיות - וסייעה לבתי ספר קולטי עלייה מכל מגזרי החינוך (ממלכתי דתי, מוכרים ובבעלות רשתות חינוך המוכרות) בכל רמות הגיל: גני ילדים, בתי"ס יסודיים ועל-יסודיים למשך תקופות קצובות אשר ברובן הוגדרו מראש.
בין בתי הספר הללו ניתן למנות בעיקר בתי ספר הפועלים ברשויות המוכרות כפריפריה חינוכית כקרית מלאכי, אשדוד, לוד, אילת, דרום תל אביב, רמלה, אור יהודה, קריית ים ודימונה.
נכון ל-2010 אור אבנר מפעילה מוסדות חינוך בכל רמות הגיל בערים אור יהודה, רמלה וקריית ים. כמו כן תומכת אור אבנר בתיכון פנימייתי לבנים - נעל"ה ובמכון להכשרת רבנים 'אור אבנר - חב"ד' הפועלים בכפר הנוער כפר צבי סיטרין.
בשנת 2007 הקימה רשת אור אבנר וחנה גם את פרויקט "זמן מסע" שמטרתו העצמת הזהות הדתית בבתי ספר יסודיים ממלכתיים בישראל בכיתות א'-ו'. הפרויקט יושם בלמעלה מ-70 בתי ספר ברחבי ישראל וזכה לתגובות מעורבות בעיתונות. עקב התנגדות משרד החינוך לפרויקט ודרך פעולתו נאסרה בחוזר מנכ"ל מיוחד קיום והפעלת תוכנית הלימודים.
רשת החינוך בישראל מנוהלת על ידי המנכ"ל הרב יהודה בלוי.
אור אבנר בארצות הברית.
בארצות הברית מפעילה רשת אור אבנר את "קווינס גימנסיה" אשר מאחדת סביבה אשכול מוסדות חינוך אשר פועלים לחינוך מאות רבות של תלמידים אשר למדו בעבר במערכת ה"פאבליק סקול" אשר הרשת פעלה לקליטתם בתוכה על מנת להצילם מהתבוללות.
מערכת חינוך זו הוקמה גם היא בתרומתו של מר לבייב. רשת החינוך בארצות הברית מנוהלת על ידי המנכ"ל הרב זלמן זבולונוב.
אור אבנר בברית המועצות לשעבר.
קרן אור אבנר בברית המועצות עובדת בשיתוף פעולה עם כמה גופים מרכזים, ביניהם איגוד הקהילות היהודיות בחבר העמים, וקרן משפחת רוהר, בראשותם של סמי רוהר ממיאמי ובנו ג'ורג' רוהר מניו יורק. קרן רוהר היא התומכת הגדולה והמרכזית ביותר בשיקום החיים היהודיים בברית-המועצות לשעבר.
כיום, בלמעלה מ-300 ערים באזורים שהיוו את ברית המועצות ישנם שלוחים וקהילה של חב"ד. בחסות איגוד הקהילות היהודיות בחבר העמים פועלים 54 גני ילדים של אור אבנר, 72 בתי ספר יסודיים, 12 בתי ספר תיכוניים וכן 5 מוסדות להשכלה גבוהה. מספר הלומדים במוסדות אלו מגיע ל-15,000.
המשרד הראשי של אור אבנר בברית המועצות ממוקם בעיר מוסקבה. בעיר עצמה מתנהלת מערכת מסועפת של ארגונים ומוסדות, ולמעלה מ-80 משפחות הנמנות עם חב"ד פועלות בה בתפקידי שליחות.
בנוסף לפעילות השוטפת נשלחים בתקופת החגים ובפסח מאות בחורי ישיבה מישיבות חב"ד בישראל ובארצות הברית לקהילות היהודיות שבהן אין שליח באופן קבוע ועורכים בהן תפילות וסדרים ציבורים.
באוקראינה הקים הקרן את "כפר החינוך אור אבנר" ליד העיר ז'יטומיר ובו מוסדות לימוד ליתומים, מקוה טהרה, בית כנסת, מלונית ומסעדה כשרה.
ישיבת שדרות
אוטו, מלך יוון
אולריך ראמה
אולריך ראמה (בצרפתית: Ulrich Ramé; נולד ב-19 בספטמבר 1972 בנאנט שבצרפת) הוא כדורגלן עבר צרפתי ששיחק כשוער.
קריירה.
נבחרת.
ראמה נעשה לשוער מחליף קבוע בסגלה של נבחרת צרפת לאחר פרישתו של קודמו בתפקיד ברנאר לאמה. יותר מאוחר הוא הודח מסגל הנבחרת עקב התחרות הרבה שנוצרה בינו לבין השוערים האחרים אותם העדיף מאמן הנבחרת ריימונד דומנק - פביאן בארטז, גרגורי קופה ומיקאל לאנדרו.
ראמה ערך את הופעת הבכורה שלו בנבחרת ב-9 ביוני 1999 במשחק הניצחון 1-0 של צרפת על נבחרת אנדורה. הוא זכה יחד עם הנבחרת בטורניר יורו 2000, אך לא שיחק אפילו במשחק אחד במהלך הטורניר, בשנת 2001 זכה בגביע הקונפדרציות כחלק מנבחרת צרפת. ראמה היה חלק מסגל נבחרת צרפת שהשתתפה במונדיאל 2002. הוא הודח מן הנבחרת עקב טעות קשה שעשה במהלך משחק נגד נבחרת צ'כיה ב-12 בפברואר 2003.
ראמה זכה במהלך הקריירה שלו באליפות אחת במדי קבוצת בורדו בשנת 1999, ובשני גביעים, גם כן עם בורדו, ב-2002 וב-2007.
יובל הראל
סוף עונת התפוזים - סיפורו של הרוק הישראלי
סוף עונת התפוזים – סיפורו של הרוק הישראלי היא סדרת טלוויזיה תיעודית בת 12 פרקים אשר עלתה לשידור לראשונה בשנת 1998 בערוץ הראשון.
היסטוריה.
הפקה.
הסדרה, אשר הייתה אחד הפרויקטים של הערוץ הראשון לציון שנת היובל למדינה, עקבה אחר התפתחות סצנת הרוק הישראלי על שלל הזרמים והיוצרים הבולטים בו לאורך 50 השנים הראשונות של המדינה. את הסדרה יצר יואב קוטנר יחד עם גידי אביבי, עמי אמיר, אריק ברנשטיין וגבריאל ביבליוביץ'. קוטנר גם ערך את הסדרה ושימש כקריין, וקיים את רוב הראיונות אשר שולבו בפרקים.
בסדרה נעשה שימוש בקטעי ארכיון רבים, חלקם נדירים, הן בחומר מצולם והן בהקלטות קול. רוב פרקי הסדרה ליוו את פועלם של מספר אמנים והרכבים, כאשר רק שלושה פרקים התמקדו בהרכב או אמן מסוים ומשפיע במיוחד – אריק איינשטיין (פרק 2), להקת כוורת (פרק 3) ושלום חנוך (פרק 10). הסדרה נקראת על שם האלבום "סוף עונת התפוזים" של להקת תמוז, כאשר שיר הנושא מושמע גם בפתיח של כל פרק. הסדרה זכתה לאהדת הביקורות והצופים ובשנת 1999 זכה יואב קוטנר בפרס תמוז על עריכת הסדרה.
שידורים.